Document ID: /roh_data/filtered/fineweb-2-filterrobots_roh.jsonl.gz/1392

En strusch in mais ha l'iniziant da la petiziun Martin Lüdin, osp dapi pli che 30 onns e possessur d'ina abitaziun secundara a Sursaissa, gì ensemen bunamain 1'600 suttascripziuns. La petiziun pretenda da las pendicularas Sursaissa-Mundaun da reponderar la decisiun e da tuttina bajegiar enturn la sutgera, per ch'era peduns possian ir cun ella. Cun tantas suttascripziuns en uschè curt temp ha Martin Lüdin betg quintà. La gronda part da las persunas che hajan suttascrit, sajan possessurs d'abitaziuns secundaras. Quai mussia con fitg ch'ils giasts sajan trumpads da quella nova sutgera.
En la petiziun pretenda Martin Lüdin, ina resposta da las pendicularas enfin ils 6 d'avrigl. Tge ch'el vegn a far, sche las pendicularas na dattan betg ina resposta positiva, ha el anc betg vulì tradir.
RR actualitad 17:00